Λαδισλάο Μαζουρκιέβιτς

Ο Λαδισλάο Μαζουρκιέβιτς (Ladislao Mazurkiewicz Iglesias, 14 Φεβρουαρίου 1945 – 2 Ιανουαρίου 2013) ήταν Ουρουγουανός ποδοσφαιριστής. Αγωνιζόταν στη θέση του τερματοφύλακα στις δεκαετίες του 1960 και του 1970, κυρίως στην Πενιαρόλ και στην Ατλέτικο Μινέιρο. Ο κορυφαίος της χώρας του στη θέση του, θεωρείται ως ένας από τους καλύτερους όλων των εποχών, ψηφίστηκε 12ος του 20ού αιώνα στις εκλογές της IFFHS.

 Βιογραφία 

Ο πατέρας του ήταν μετανάστης από την Πολωνία, όπως φαίνεται και από το επίθετο και η μητέρα του ήταν ισπανικής καταγωγής. Η γιαγιά του έφυγε για το Μαλδονάδο, μαζί με τα παιδιά της, το 1939, για γλιτώσει από τους ναζί. Ξεκίνησε το ποδόσφαιρο στη Ράσινγκ Κλουμπ Μοντεβιδέο όταν ήταν 16 ετών και παρότι δεν ενδιαφέρενταν πολύ για τη θέση του τερματοφύλακα μικρός, του έδωσαν γάντια και κατάφερε να σώσει έξι πέναλτι σε 10 εκτελέσεις. Οι άνθρωποι της ομάδας κατάλαβαν αμέσως το ξεχωριστό ταλέντο του και προχώρησαν στην απόκτησή του. Έκανε ντεμπούτο το 1963 και έπειτα από δύο σεζόν, πήρε μεταγραφή για μία από τις μεγάλες του Μοντεβιδέο, την Πενιαρόλ. Είχε προλάβει ήδη να σηκώσει το Παγκόσμιο Κύπελλο Κ-20 με τη «σελέστε».
Ο Μαζουρκιέβιτς αγωνίστηκε  για επτά χρόνια και καταξιώθηκε στην Πενιαρόλ. Έπαιξε για πρώτη φορά στο στο Κόπα Λιμπερταδόρες απέναντι στη Σάντος του Πελέ και βοήθησε την Πενιαρόλ να φτάσει στον τελικό του 1965, όπου ηττήθηκε από την  Ιντεπεντιέντε. Έναν χρόνο αργότερα, ωστόσο, κατάφερε να σηκώσει τον τίτλο, επικρατώντας στον τελικό τη Ρίβερ Πλέιτ. Η Πενιαρόλ συνέχισε, επικρατώντας της Ρεάλ Μαδρίτης και παίρνοντας και το μοναδικό Διηπειρωτικό Κύπελλο στην ιστορία της, με τον Μαζουρκιέβιτς να έχει πρωταγωνιστικό ρόλο, πραγματοποιώντας εξαιρετικές εμφανίσεις και στους δύο αγώνες. Το 1968 κατάφερε να διατηρήσει ανέπαφη την ομάδα εστία του για 987 λεπτά (11 αγώνες), επίδοση που ήταν η καλύτερη στον κόσμο εκείνη την εποχή. 

Βοήθησε την Εθνική Ουρουγουάης να προκριθεί στον ημιτελικό του Παγκόσμιου Κυπέλλου Ποδοσφαίρου 1970, όπου οι charrúas αποκλείστηκαν από την εθνική Βραζιλίας με 3–1. Στον ημιτελικό υπήρξε συμπρωταγωνιστής σε μία από τις θρυλικότερες στιγμές στην ιστορία του παγκοσμίου ποδοσφαίρου, όταν ο Πελέ σε προσπάθεια να τον ντριπλάρει με μία μοναδικής έμπνευσης dribble de vaca, τελικά απέτυχε: βλέποντας ο Πελέ την έξοδό του, έκανε αντίθετη κίνηση, σαστίζοντας τον έμπειρο τερματοφύλακα που έχασε παίκτη και μπάλα και πλάσαρε πέφτοντας, σε δεύτερο χρόνο, προς τη δεξιά γωνία του τέρματος. Η ακολουθία έδωσε την αιωνιότητα και στο Μαζουρκιέβιτς. Ο ίδιος αργότερα είπε: «Βγήκα έξω και ο Πελέ έκανε μια εξαιρετική φάση, αλλά δεν ήταν γκολ. Και αυτό ήθελα πάντα στη ζωή μου: να δεχτώ γκολ». Ψηφίστηκε ο καλύτερος τερματοφύλακας της διοργάνωσης του 1970. Δεν ήταν θεαματικός τερματοφύλακας. Η κυριότερη ικανότητά ήταν να αποτρέπει τον κίνδυνο. Η δυνατότητά του να προβλέπει τον έκανε σημείο αναφοράς για τη θέση του.

Αγωνίστηκε με την εθνικής Ουρουγουάης (1965–74) συνολικά 36 φορές. Ήταν από τους βασικούς πρωταγωνιστές στην κατάκτηση του τίτλου του Κόπα Αμέρικα του 1967. Επίσης, ήταν προπονητής της Πενιαρόλ και τεχνικός τερματοφυλάκων την περίοδο 1988–89.

Ο κορυφαίος τερματοφύλακας Λεβ Γιασίν είχε χαρακτηρίσει το Μαζουρκιέβιτς ως διάδοχό του. Απεβίωσε στο Μοντεβιδέο σε ηλικία 67 ετών στις 2 Ιανουαρίου 2013.

 Τίτλοι 

Πενιαρόλ
 Πρωτάθλημα ποδοσφαίρου Ουρουγουάης (3) : 1967, 68, 81
 Κόπα Λιμπερταδόρες : 1966
 Διηπειρωτικό Κύπελλο : 1966

Ατλέτικο Μινέιρο
 Πρωτάθλημα ποδοσφαίρου Βραζιλίας : 1971 

Εθνική Ουρουγουάης
 Πρωτάθλημα ποδοσφαίρου Νότιας Αμερικής (Κόπα Αμέρικα) : 1967

Παραπομπές

Εξωτερικοί σύνδεσμοι


 Λαδισλάο Μαζούρκιεβιτς 

Κατηγορία:Ουρουγουανοί ποδοσφαιριστές
Κατηγορία:Ουρουγουανοί προπονητές ποδοσφαίρου 
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ράσινγκ Κλουμπ Μοντεβιδέο
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Κομπρελόα
Κατηγορία:Ποδοσφαιριστές Αμέρικα δε Κάλι
Κατηγορία:Ποδοσφαιριστές Εθνικής Ουρουγουάης
Κατηγορία:Προπονητές ποδοσφαίρου Κλουμπ Ατλέτικο Πενιαρόλ
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία